《次韵表臣见遗喜归》
宋代·李处权

溪南浑似辋川居，不啻当年卧草庐。
从昔金声蒙酱瓿，至今汗血困盐车。
端知将相真无种，更喜才华甚有余。
及此知机同免祝，季鹰初不为鲈鱼。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。